מירנדה ריצ'רדסון

מירנדה ריצ'רדסון (באנגלית: Miranda Richardson; נולדה ב-3 במרץ 1958) היא שחקנית אנגלייה, אשר זכתה בשני פרסי גלובוס הזהב והייתה מועמדת לשני פרסי אוסקר על תפקידיה בסרטים "משיכה גורלית" (1992) ו-"טום וויו" (1994).

ביוגרפיה
ריצ'רדסון נולדה בסאות'פורט שבמחוז מרזיסייד להורים מהמעמד הבינוני וגילתה כישרון משחק מגיל צעיר. בתחילה רצתה ללמוד רפואה וטרינרית אולם ויתרה על כך כי הייתה עדינה מדי למקצוע. היא נרשמה לבית הספר לתיאטרון אולד ויק בבריסטול, ולמדה עם השחקן דניאל דיי-לואיס. הופעת הבכורה שלה הייתה ב-1981 בתיאטרון המלכה בלונדון.

ב-1985 הופיעה לראשונה בקולנוע בסרט "לרקוד עם זר", דרמה עטורת שבחים של מייק ניואל, בו גילמה את דמותה של רות אליס, האשה האחרונה שהוצאה להורג בתלייה בבריטניה. בעקבות משחקה המשובח בסרט, לוהקה כשנה אחר כך לסרטו של סטיבן ספילברג "אימפריית השמש".

תפקידה הידוע ביותר של ריצ'רדסון הוא בסדרה הקומית הבריטית "הפתן השחור", בו היא מגלמת דמות ילדותית של המלכה אליזבת הראשונה, המכונה בסדרה "קוויני".
תפקידים נוספים בטלוויזיה היו פמלה פליטון בסדרה " A Dance to the Music of Time" משנת 1997, מיס גילקרייסט ב"סיינט אייבס", מעצבת פנים אובססיבית בסדרה פשוט נהדרת, והמלכה המרשעת בהפקה של הולמרק לסיפור שלגיה. ב-2003 גילמה את דמותה של המלכה מרי, אמו של הנסיך ג'ון, במיני-סדרה של ה-BBC "הנסיך האבוד".

בקולנוע השתתפה במספר תפקידי משנה בולטים כגון דמותה של ונסה בל בסרט "השעות", ליידי ואן טסל ב"סליפי הולו" ופטסי קרפנטר ב"כוכב של ערב".
בשנת 1992 הייתה ריצ'רדסון מועמדת לפרס אוסקר לשחקנית המשנה הטובה ביותר על תפקידה בדרמה המבוססת על הרומן "משיכה גורלית", בנוסף זכתה לשבחים על הופעתה ב"משחק הדמעות" ובפרס גלובוס הזהב על תפקידה ב"אפריל הקסום", בו גברה על ארבע כוכבות הוליוודיות ג'ינה דייוויס, וופי גולדברג, שירלי מקליין ומריל סטריפ.
בשנת 1994 קיבלה ריצ'רדסון מועמדות לפרס אוסקר לשחקנית הטובה ביותר על תפקידה בדרמה הביוגרפית "טום ואיוו".
בסרט גילמה ריצ'רדסון את דמותה של הסופרת ויויאן היי-ווד אליוט.
ריצ'רדסון הופיעה בסרטים רבים של הקולנוע העצמאי שזכו לשבחי הביקורות, ובהם "קנזס סיטי" של רוברט אלטמן (1996), "המטיף" של רוברט דובאל (1997) ובסרטו של ריצ'רד אי גרנט Wah-wah מ-2005. המבקרים קבלו בהתלהבות את תפקידה הכפול בסרט האימה "ספיידר" של דייוויד קרוננברג.

ב-2004 שיחקה בתפקיד המלכה רוזלינד מדנמרק בסרט "יצאת נסיך", ובתפקיד מאדאם ז'ירי בעיבוד קולנועי חדש לפנטום האופרה בכיכובם של ג'רארד באטלר ואמי רוסום. ב-2005 השתתפה בסרט הארי פוטר וגביע האש בתפקיד ריטה סקיטר, הכתבת בעיתון "הנביא היומי". שנים מספר לפני קבלת התפקיד בהארי פוטר, ריצ'רדסון גילמה את הרמיוני גריינג'ר בפרודיה על סרטי הארי פוטר.

לפני שהפכה לשחקנית קולנוע ידועה הופיעה ריצ'רדסון בהצלחה רבה בתיאטרון. בצעירותה שיחקה בתפקיד הראשי ב"סינדרלה" ובהצגה "חטאו של לורד ארתור סאבייל" במועדון הדרמה בסאות'פורט. אחר כך למדה בבית הספר לתיאטרון אולד ויק שבבריסטול, והופעת הבכורה המקצועית שלה הייתה בלונדון בהצגה "Moving". במהרה החלה לשחק בתיאטרון הרפרטוארי, וזכתה להכרה ולשבחים על סדרה של תפקידים על הבמה בתיאטרון הווסט אנד. הייתה מועמדת לפרס אוליבייה על הופעתה ב"A Lie of the Mind", וב-1996 אחרי הופעה בהצגה "אורלנדו" בפסטיבל אדינבורו, כינה אותה אחד המבקרים "השחקנית הגדולה ביותר בימינו בכל תחומי המשחק".

ב-2010 השתתפה בסרט איזה מין שוויון העוסק במאבק נשים משנת 1968 שעבדו במפעל פורד אנגליה על שכר שווה עבור עבודה שווה.

פילמוגרפיה
 שנה שם שם באנגלית תפקיד הערות 1980 Agony גודרון סדרת טלוויזיה בפרק "From Here to Maternity" 1984 A Woman of Substance פולה מקגיל אמורי סדרת טלוויזיה1985 לרקוד עם זר Dance With A Stranger רות אליס פרס איבנינג סטנדרד לשחקנית הטובה ביותר Underworld אוריאל תמימות נעורים The Innocent מרי טרנר After Pilkington פני 1986 עלילות הפתן השחור 2 Blackadder II המלכה אליזבת הראשונה / קוויני סדרת טלוויזיה (6 פרקים) The Death of the Heart דפני הקומב 1987 הפתן השחור עונה שלישית Blackadder the Third איימי הרדווד סדרת טלוויזיה (בפרק "Amy and Amiability") Eat the Rich DHSS Blonde אימפריית השמש Empire of the Sun גברת ויקטור Sweet as You Are ג'וליה פרי סדרת טלוויזיה 1988 הפתן השחור: מזמור לחג המולד Blackadder's Christmas Carol "קוויני" - המלכה אליזבת הראשונה / המלכה אספיקציה 1989 Ball Trap on the Cote Sauvage Early Bird הפתן השחור - עונה רביעית Blackadder Goes Forth אחות מרי פלטשר בראון סדרת טלוויזיה (בפרק "General Hospital") משיכה קטלנית The Mad Monkey מרילין El Sueño del mono loco; שם הפצה נוסף: Twisted Obsession 1990 Secret Friends אוליביה הרווק The Bachelor פרדריקה The Fool קולומבין / רוזלינד / אופליה Old Times אנה Die Kinder סידוני רייגר סרט טלוויזיה 1992 משחק הדמעות The Crying Game ג'וד או'הרה זכתה בפרס מבקרי התיאטרון של ניו יורק לשחקנית המשנה הטובה ביותרמועמדת ל משיכה גורלית Damage אינגריד פלמינג זכתה בפרס באפט"א לשחקנית הטובה ביותר בתפקיד משנהמועמדות לפרס אוסקר לשחקנית המשנה הטובה ביותר אפריל הקסום Enchanted April רוז ארבותנוט זכתה בפרס גלובוס הזהב לשחקנית הטובה ביותר - סרט קומדיה או מוזיקלי 1993 Century קלרה The Line, the Cross and the Curve אישה מסתורית 1994 פשוט נהדרת 2 Absolutely Fabulous בטינה סדרת טלוויזיה טום וויו Tom & Viv ויויאן היי-ווד מועמדות לפרס אוסקר לשחקנית הטובה ביותר בעקבות הסוד האפל Fatherland צ'רלי מגווייר The Night and the Moment ג'ולי 1996 כוכב של ערב The Evening Star פטסי קרפנטר קנזאס סיטי Kansas City קרוליין סטילטון 1997 The Designated Mourner ג'ודי סיינט אקס Saint-Ex קונסואלו המטיף The Apostle טוסי A Dance to the Music of Time פמלה פליטון סדרת טלוויזיה 1998 St. Ives מיס גילכריסט רסן הסוררת The Scold's Bridle ד"ר שרה בלקני מרלין Merlin המלכה מאב / גבירת האגם 1999 אליס בארץ הפלאות Alice In Wonderland מלכת הלבבות / אשת חברה מעגל של סודות The Big Brass Ring דינה פלארין סליפי הולו Sleepy Hollow ליידי מרי ואן טסל / זקנה בלה הפתן השחור Blackadder: Back & Forth המלכה אליזבת הראשונה / קוויני המלך ואני The King and I אנה ליאונאוֹוֶנְס דיבוב 2000 במעגל הנקמה Get Carter גלוריה קרטר מרד התרנגולים Chicken Run גברת טווידי דיבוב The Miracle Maker מריה מגדלנה 2001שלגיה: היפה מכולם Snow White המלכה אלספת'סרט של ABC 2002 השעות The Hours ונסה בל ספיידר Spider איבון / גברת קלג 2003 הנסיך האבוד The Lost Prince המלכה מרי סרט טלוויזיה;הזעם של פאלסיד לייק The Rage in Placid Lake סילביה לייק שלוש מלאכיות Falling Angels מרי פילד 2004 יצאת נסיך The Prince and Me המלכה רוזלינדצ'רצ'יל: שנות הוליווד Churchill: The Hollywood Years אווה בראון פנטום האופרה The Phantom of the Opera מאדאם ג'ירי פשוט נהדרת Absolutely Fabulous בטינה בפרק "White Box" 2005 חלום ליל קיץ Midsummer Dream המלכה טיטניה דיבוב הארי פוטר וגביע האש Harry Potter and the Goblet of Fire ריטה סקיטר The Adventures of Bottle Top Bill and His Best Friend Corky קורקי דיבובבלה בלה Wah-Wah לורן קומפטון 2006 בתו של גדעון Gideon's Daughter סטלה סרט טלוויזיה Merlin's Apprentice גבירת האגם Provoked ורוניקה סקוט Paris, je t'aime האישה בפרק "Bastille" 2007 Puffball מאבס טאקר פרד קלאוס Fred Claus גברת אנט קלאוס Southland Tales ננה מאי ואן אדלר-פרוסטבמערבולת Spinning Into Butter קתרין קיני The Life and Times of Vivienne Vyle הלנה סדרת טלוויזיה 2008 זנב שועל A Fox's Tale אנה-קונדה דיבוב 2009 ויקטוריה הצעירה The Young Victoria הדוכסית מקנט 2010 איזה מין שוויון Made in Dagenham ברברה קאסל הארי פוטר ואוצרות המוות - חלק 1 Harry Potter and the Deathly Hallows: Part 1 ריטה סקיטר רוביקון Rubicon קתרין רהומר סדרת טלוויזיה 2012 הג'נטלמן האחרון Parade's End גברת ואנאופ עולם ללא קץ World Without End האם ססיליה מיני סדרה מי רצח את הבוס? Dead Boss ג'ו 2013  בל Belle ליידי אשפורד 2014 החבובות - מבוקשות Muppets Most Wanted מאפ ולוצ'ייה Mapp and Lucia מיס אליזבת מאפ עדות נעורים Testament of Youth מיס לורימר 2015 המפקח בא An Inspector Calls סיביל ברלינג סרט טלוויזיה סוכן חשאי: עכברDanger Mouse מלכת ויבילס (דיבוב) סדרת טלוויזיה (פרק אחד) ולא נותר אף אחד And Then There Were None אמילי ברנט מיני-סדרה2017IBOYננסי הראווי חזק יותר Stronger פאטי באומן צ'רצ'יל Churchill קלמנטין צ'רצ'יל  2019 סאגת ווינקס roselind רוזלינד עונה 2 2019 נקודת זינוק Curfew לו קולינס סדרת טלוויזיה  2019–2023 בשורות טובות Good Omens מאדאם טרייסי (עונה 1) שקס (עונה 2) 2020 איילים Rams קאט2022 הפילה של הקוסם The Magician's Elephant מאדאם לה ווהן דיבוב הבית The House דודה קלריס 2023 מרד התרנגולים: עלייתם של הנאגטס Chicken Run: Dawn of the Nugget מיס טווידי 2025 יום השנה האחרון The Last Anniversary רוז 6 פרקים TBA The Yellow Tie יואנה צ'ליבידאקה The Queen of Fashion הלן דלבס ברוטון

קישורים חיצוניים



קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:מדבבות אנגליות
קטגוריה:חברי התיאטרון המלכותי הלאומי
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:זוכי פרס גלובוס הזהב: טלוויזיה: שחקנית משנה
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1958
קטגוריה:בריטים שנולדו ב-1958